Դոմենի գաղտնիություն

մինի|310x310փքս
մինի|310x310փքս
**Դոմենի գաղտնիություն**, դոմենային անուններ գրանցողների կողմից մատուցվող ծառայություն է, որը թույլ չի տալիս գրանցողների մասին տեղեկությունները մուտք գործել տվյալների բազա: Դոմենային անուններ գրանցողներն առավել հաճախ անանունություն են ապահովում՝  վստահված անձի միջոցով դոմեն գրանցելով, ընկերությունների մասին տեղեկատվություն տեղադրելով և վերահասցեավորման ծառայություններ մատուցելով:

ICANN-ը պահանջում է, որ յուրաքանչյուր գրանցված տիրույթ տրամադրի կոնտակտային տվյալներ, ներառյալ անունը, հասցեն, Էլեկտրոնային փոստի հասցեն, հեռախոսահամարները և վարչական և տեխնիկական տեղեկատվությունը: Վստահված սերվերի ծառայությունները թույլ են տալիս դոմենի գրանցման սեփականատերերին կատարել այս պահանջը և պահպանել գաղտնիությունը:

## Մասնավոր տիրույթի ծառայությունների ծագում
Հանրային տվյալների բազան ստեղծվել է 1980 թվականների սկզբին, նախքան Արփանեթը կդառնար այն ինտերնետը, որը մենք այսօր գիտենք: Այն ի սկզբանե նախատեսված էր օգտագործել որպես  ծառայություն՝ Արփանեթի հետ կապված տեխնիկական խնդիրները լուծելու համար:  Մինչ ԱՀԿ-ի կողմից ինտերնետ արձանագրության հիմնական օգտագործումը ձեռք է բերել առևտրային բնույթ, արձանագրությունները համեմատաբար անփոփոխ են մնացել:

Երբ ինտերնետը հանրաճանաչություն ձեռք բերեց, հանրային տվյալների բազան դարձավ ծառայություն, որն օգտագործվում էր իրավապահ մարմինների, մտավոր սեփականությունը պաշտպանելու ձգտող ընկերությունների և անհատների կողմից: Չնայած այս օգտագործումը կարող է խելամիտ թվալ, տվյալների բազան նաև գրավում է տվյալների արդյունահանողներին, ովքեր նշված տեղեկատվությունն օգտագործում են ոչ բարոյական կամ նույնիսկ հանցավոր և անօրինական նպատակներով:

Չնայած այս օգտագործումը կարող է լինել ինչպես էթիկական, այնպես էլ ոչ էթիկական, այն արտացոլում է փոփոխված ինտերնետային ըիրույթը, որը հանգեցրել է գաղտնիության, վստահված անձի ծառայությունների պահանջարկին: Հասարակության կողմից դոմենի գրանցումը վստահված սերվերի միջոցով խոչընդոտում է գրանցվողների մասին տեղեկատվության հեշտ հասանելիությանը:

## [[ICANN]] քաղաքականություն
### Ընթացիկ քաղաքականություն
2013 թվականի համաձայնագիրը դարձավ դոմենների գաղտնիության խնդրին վերաբերող առաջին փաստաթուղթը:  2013 թվականի հունիսի 27-ին  ICANN-ի խորհուրդը հաստատեց դոմենների գաղտնիության խնդրին վերաբերող համաձայնագիրը: Վարչությունը ձգտում էր, որ  նոր համաձայնագիրը գործի դրվի  նոր  ծրագրի շրջանակներում՝ չլուծված թողնելով մի շարք հարցեր, այդ թվում՝ վստահված անձանց և մասնավոր գրանցումների վերաբերյալ:

Խորհուրդը ձեռնարկել է պաշտպանության ժամանակավոր միջոցներ, որոնք կկիրառվեն այնքան ժամանակ, քանի դեռ պաշտոնական քաղաքականություն չի ներդրվել: Այս պաշտպանությունները, որոնք ավարտվում են 2016-ի վերջին, գաղտնիության ծառայություններ մատուցողների, վստահված անձանց համար ներկայացնում են հետևյալ պահանջները՝

* Ձեր կայքում բացահայտել ծառայությունների մատուցման պայմանները (ներառյալ գները) և համապատասխանել դրանց:
* Հրապարակել կոնտակտային տվյալներ հեղինակային իրավունքի չարաշահման,խախտումների վերաբերյալ:
* Բացահայտեք բիզնեսի կոնտակտային տվյալները Ձեր կայքում և (կամ) գրանցումների կայքում:
* Հրապարակել և համապատասխանել ծառայությունների մատուցման պայմաններին և ընթացակարգերի նկարագրությանը իրենց կայքում և (կամ) գրանցողի կայքում, ինչպիսիք են չարաշահման կամ ապրանքային նշանի խախտման մասին հաղորդագրությունների մշակումը, հաղորդագրությունների մշակումը, ծառայության դադարեցման պայմանները,  տվյալների հրապարակման պայմանները և աջակցության ծառայությունների հասանելիությունը:

### Առաջարկվող քաղաքականություն
Գաղտնիության  ծառայությունների հարցերը դարձել են ղեկավար մարմինների ուշադրության առարկան 2011 թվականի հոկտեմբերին, երբ ICANN-ը և դոմեն գրանցողների շահագրգիռ կողմերի խումբը բանակցություններ սկսեցին: Կանխատեսելով, որ խորհուրդը չի կարողանա լուծել բոլոր այն խնդիրները, որոնց բախվում է, նախքան դրա ընդունումը,  խնդրեցին զեկուցել խնդրի մասին: Զեկույցը նախապես գնահատել է  առաջարկվող փոփոխությունները՝ սահմանելով այն փոփոխությունները, որոնք հարմար են քաղաքականության մշակման գործընթացին: 2013 թվականին խորհրդի կողմից հաստատվելուց հետո վստահված անձանց, գաղտնիության ծառայությունների հարցը մնաց միակ հարցը, որը համապատասխանում է առաջարկվող քաղաքականությանը: Այս հարցը դարձավ առաջնային, քանի որ խորհուրդը և  սկսեց հայտարարել դրա հրատապության մասին:

Խորհուրդը այս հրատապության մասին հայտարարել է Դակարում ICANN 42 համաժողովում՝Վարչությունը կցանկանար արտահայտել իր ըմբռնումը այս հարցի լուծման հրատապության մասին։ Իրավապահ մարմինները և աշխատանքային խումբը մշակել են փոփոխություններ կատարելու հատուկ առաջարկությունների ցուցակ՝ գրանցման սեփականատերերի համար ավելի մեծ պաշտպանություն ապահովելու և չարաշահումները նվազեցնելու համար: Այնուամենայնիվ, այս առաջարկությունների վերաբերյալ որևէ գործողություն չի ձեռնարկվել: Խորհուրդը պահանջում է միջոցներ ձեռնարկել: Պայմանագրի կողմերի միջև ուղղակի բանակցությունները դիտվում են որպես վերանայման համար փոփոխությունների փաթեթի արագ մշակման միջոց:

Քննարկվող առաջարկությունները տրվել են 2009 թվականի հոկտեմբերին Սեուլում կայացած ICANN 36 համաժողովում: Դրանք մշակվել և առաջարկվել են համապատասխան իրավապահ մարմինների կողմից, ներառյալ՝ Ավստրալիայի դաշնային ոստիկանություն, արդարադատության բաժին(ԱՄՆ), հետաքննությունների դաշնային բյուրո (ԱՄՆ),  նոր Զելանդիայի ոստիկանություն,  Կանադայի թագավորական ոստիկանություն և լուրջ կազմակերպված քրեական գործակալություն (Մեծ Բրիտանիա):

Իրավապահ մարմիններն ասում են, որ իրենք հավանություն չեն տալիս վստահված անձի, մասնավոր գրանցման ցանկացած օգտագործմանը՝ վկայակոչելով 2009 թվականի պարտավորությունների ապացույցը, որը պահանջում է  ճշգրիտ, մանրամասն և հանրային տեղեկատվություն բոլորի համար: Վստահված անձանց, անհատների գրանցման բացարձակ արգելք սահմանելու փոխարեն, իրավապահ մարմինները կոչ են արել ICANN-ին ընդունել հետևյալ պահանջները՝

# Վստահված անձի, գաղտնիության գրանցման սեփականատերը մասնավոր անձ է, որն օգտագործում է դոմենի անունը բացառապես ոչ առևտրային նպատակներով:
# Վստահված անձի, գաղտնիության գրանցման ծառայությունը հավատարմագրվել է ICANN-ի կողմից՝ օգտագործելով նույն ստուգման գործընթացը, ինչ գրանցողը:
# Տվյալների բազայից ստացված տեղեկատվությունը կարող է տրամադրվել իրավապահ մարմիններին, երբ այդ տեղեկատվությունը կօգնի կանխել, բացահայտել, հետաքննել, հետապնդել կամ պատժել քրեական հանցագործությունների կամ պատիժ նախատեսող օրենքների խախտումների համար, կամ երբ դա թույլատրվում է կամ պահանջվում է օրենքով: Տվյալների շտեմարանի տեղեկատվությունը կարող է օգտագործվել նաև այն դեպքում, երբ այդ տեղեկատվությունը կարող է օգտագործվել այլ անձանց կողմից:

Առաջարկությունների այս փաթեթը լրամշակվել և ներառվել է իրավապահ մարմինների համար փոփոխություններ կատարելու 12 առաջարկությունների փաթեթում:

### Գաղտնիության ծառայությունների և վստահված անձանց հավատարմագրման հարցերով աշխատանքային խումբ
2013 թվականի հոկտեմբերի 31-ին գաղտնիության ծառայությունների և վստահված անձանց  հավատարմագրման հարցերով աշխատանքային խումբ է ստեղծվել: 2013 թվականի ավարտին ծառայողական փաստաթղթով հաղորդվում է  շարադրված 27 հարցերի մասին, որոնք աշխատանքային խումբը պետք է քննարկի: Գաղտնիության ծառայությունների և վստահված անձանց  հավատարմագրման հարցերով աշխատանքային խմբի ծառայողական փաստաթղթում  շարադրված 27 հարցերի ամբողջական ցանկը գրված են աշխատանքային խմբի կանոնադրության մեջ (PDF):

Գաղտնիության ծառայությունների և վստահված անձանց  հավատարմագրման հարցերով աշխատանքային խումբն իր նախնական հաշվետվությունը ներկայացրել է 2015թվականի մայիսի 5-ին, իսկ հանրային քննարկման ժամանակահատվածը տևել է 2015թվականի մայիսի 5-ից մինչև 2015թվականի հուլիսի 7-ը: Այն ներառում էր մի շարք նախնական համաձայնագրեր աշխատանքային խմբի անդամների միջեւ, հարցեր, որոնք դեռևս չեն համաձայնեցվել, և հարցեր, որոնց շուրջ համաձայնություն ձեռք չի բերվել:

Միակ հարցը, որի շուրջ համաձայնության որոշակի մակարդակ չի հաջողվել հասնել, այն էր, թե արդյոք առևտրային, ֆինանսական գործարքների համար ակտիվորեն օգտագործվող տիրույթները պետք է թույլ տան օգտագործել գաղտնիության  ծառայություններ: Սա ամենավիճահարույց հարցն էր՝ կապված տիրույթի գաղտնիության և ընդհանրապես  համակարգի հետ:

## Գաղտնիություն և վստահված անձի ծառայություններն ընդդեմ  ինտերնետի
Տեղեկատու ծառայությունն այսօր առևտրային ծառայությունների փաթեթ է, որն առաջարկվում է դոմեն գրանցող ընկերություններին որպես ծառայություն: Եթե հաճախորդը ցանկանում է սահմանափակել իր անձնական տվյալների հասանելիությունը հանրությանը, ապա նա պետք է ձեռք բերի գաղտնիություն: Չնայած հիանալի է, որ կան անձնական տվյալների պաշտպանության տարբերակներ, ինտերնետի կառավարման ֆորումներում բանավեճ կա այն մասին, թե արդյոք արժե վճարել դրա համար, և արդյոք դա բացասաբար չի ազդի ինտերնետի  վրա:

**Ժամանակացույց**
*Խնդրի նախնական զեկույցը ներկայացվել է 2011 թվականի դեկտեմբերի 12-ին(PDF),
**Հանրային քննարկման ժամանակահատված՝2011 թվականի դեկտեմբերի 12-2012 թվականի հունվարի 13 (Submitted Comments),
*Խնդրի վերջնական զեկույցը 2012 թվականի մարտի 6,
*Բանաձև նախաձեռնության մասին՝ 31 հոկտեմբերի 2013թվական,
*Աշխատանքային խմբի կանոնադրություն՝31 հոկտեմբերի 2013թ. (PDF),
*Աշխատանքային խմբի նախնական հաշվետվություն՝ 5 մայիսի 2015թ (PDF),
**Հանրային քննարկման ժամանակահատված՝ 5 մայիսի 2015 թ. - 7 հուլիսի 2015 թ:

## Ծանոթագրություններ

Կատեգորիա:Համացանցային նախագծեր